BECKWITH] TEXT AND TRANSLATION 545 
“E noho ana makou maanel, e kali ana i waa, ina he waa e holo ai 
i Maui, Molokai, Oahu, a hiki i Kauai, alaila, holo makou.” Pela 
aku o Laieikawai ma. 
A no keia olelo, i aku ka Makaula, “Ina e holo ana oukou i Kauai, 
alaila, aia ia’u ka waa, he waa uku ole.” 
T aku la o Laieikawai, “A ina e kau makou ma ko waa, aole anei au 
hana e ae no makou?” 
T aku la ka Makaula, “Auhea oukou, mai manao oukou i kuu olelo 
ana, e kau wale oukou maluna o kuu waa, e hoohaumia aku ana au 
ia oukou; aka, o ko’u makemake, e lilo oukou i mau kaikamahine 
na’u, me he mau kaikamahine ponoi la, i lilo ai oukou i mea nana e 
hookaulana i ko’u inoa, aia a lilo oukou i mea e kaulana ai au, alaila, 
e ola auanei ko’u inoa. Na Kaikamahine a Hulumaniani, aia la, 
ola kuu inoa, pela wale iho la no ko’u makemake? ” 
Ta manawa, imi ae la ka Makaula i waa, a loaa ia 1a he kaulua, me 
na kanaka pu no hoi. 
Ma ke kakahiaka o kekahi la ae, kau aku la lakou maluna o na 
waa, a holo aku la a kau ma Honuaula, i Maui; a mai laila aku a 
Lahaina, a ma kekahi Ja ae, 1 Molokai; haalele lakou ia Molokai, 
hiki lakou ma Laie, Koolauloa, a malaila lakou i noho ai i kekahi 
mau la. 
Ta la a lakou i hiki ai ma Laie, a ia po iho no, olelo ae la o 
Laieikawai i kona mau hoa, a me ko lakou makuakane hookama. 
Eia kana olelo: 
“Ua lohe au i ko’u kupunawahine, ianei ko’u wahi i hanau ai, he 
mau mahoe ka maua, a no ka pepehi o ko maua makuakane i na keiki 
mua a ko maua makuahine i hanau ai no ka hanau kaikamahine wale 
no, a ia maua hoi, hanau kaikamahine no, nolaila, ahaiia’i au iloko 
o ka luawai, malaila ko’u wahii hanaiia ai e ko’u kupunawahine. 
“A o ko’u lua, lilo ia i ke kahuna ka malama, a no ka ike ana o 
ke Kahuna nana i malama i ko’u kokoolua, i ka Makaula nana i ike 
mai mai Kauai mai, nolaila, kauoha ai ke Kahuna i ko’u kupu- 
nawahine, e ahai loa; a oia ko’u mea i ahaiia’i i Paliuli, a halawai 
wale kakou.” 
74936°—19—33 ETH 
35 
